Document ID: 32008R1123

UREDBA KOMISIJE (ES) št. 1123/2008
z dne 12. novembra 2008
o določitvi enotnega odstotka za odobritev zneskov, ki jih država članica prijavi Komisiji glede zahtevkov za premijo za izkrčitev
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 479/2008 z dne 29. aprila 2008 o skupni ureditvi trga za vino, spremembi uredb (ES) št. 1493/1999, (ES) št. 1782/2003, (ES) št. 1290/2005 in (ES) št. 3/2008 ter razveljavitvi uredb (EGS) št. 2392/86 in (ES) št. 1493/1999 (1) ter zlasti člena 102(4) Uredbe,
ob upoštevanju naslednjega:
(1)
Upravičeni zahtevki, o katerih države članice obvestijo Komisijo do 15. oktobra 2008 v skladu s členom 102(2) Uredbe (ES) št. 479/2008, presegajo največji možni letni proračun za program izkrčitve za vinsko leto 2008/2009, tj. 464 milijonov EUR, kot je določeno v Prilogi VII k navedeni uredbi. Zato je treba določiti enoten odstotek za odobritev dejansko prijavljenih zneskov.
(2)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Zahtevki za premijo za izkrčitev, o katerih je obveščena Komisija na podlagi člena 102(2) Uredbe (ES) št. 479/2008, se odobrijo v višini 45,9 % zneskov, ki jih zajemajo zahtevki. Omejitve proračunskih sredstev za zadevne države članice so določene v Prilogi k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. novembra 2008

Labels: 2
17
18
6